โจรในคราบนักตกปลา วิ่งราวทองแม่บ้าน พลเมืองดีโดดช่วยคว้าได้แต่คันเบ็ด
จากนักตกปลากลายมาเป็นโจร ขี่จยย.ประกบแม่บ้านสาว ก่อนกระชากสร้อยคอทองคำขาดติดมือ พลเมืองดีช่วยจับ โดดขวาง คว้าได้แต่คันเบ็ด ส่วนสร้อยโจรได้ไปครึ่งเส้น อยู่กับเจ้าของครึ่งเส้น ,วันที่ 18 ม.ค.60 ร.ต.อ.ณัฐวัฒน์ องอาจ รองสารวัตรสอบสวน สภ.ประตูน้ำจุฬาลงกรณ์ ได้รับแจ้งเหตุมีคนร้ายขับจักรยานยนต์ กระชากสร้อยคอทองคำ เหตุเกิดบริเวณ กลางซอยรังสิต-นครนายก 58 ต.ประชาธิปัตย์ อ.ธัญบุรี จ.ปทุมธานี ก่อนที่จะขับรถหลบหนีเข้าไปในซอย และออกไปเส้นทางลัด หลังรับแจ้งจึงแจ้งวิทยุสกัดจับกุม แต่คนร้ายอาศัยความชำนาญเส้นทางหลบหนีไปได้ จากนั้นจึงได้เดินทางไปตรวจสอบที่เกิดเหตุพร้อมด้วยเจ้าหน้าที่สายตรวจ,ที่เกิดเหตุบริเวณหน้าหอพักนางปราณี เลขที่ 65/100 พบนางสาวอรพรรณ สีหาบุตรโต อายุ 31 ปี อยู่บ้านเลขที่ 196 หมู่ 3 ต.หนองตะเคียนบอน อ.วัฒนานคร จ.สระแก้ว อยู่ในอาการตื่นตกใจ,นางปราณี ให้การว่า หลังจากที่ตนออกไปซื้อของที่บริเวณปากซอย ขณะขี่จักรยานยนต์เข้ามาที่ห้องพัก และกำลังจะจอดรถ ได้มีคนร้ายเป็นชาย 1 คน ขี่รถฮอนด้าคลิกสีแดง ไม่ติดแผ่นป้ายทะเบียน สวมเสื้อคลุมสีดำสวมหมวกกันน็อกจำสีไม่ได้ ขับตามมาทางด้านหลังก่อนที่จะเอื้อมมือเข้ามากระชากสร้อยคอทองคำที่ตนใส่อยู่น้ำหนักสองสลึง ด้วยความตกใจจึงได้ใช้มือจับที่สร้อยจนสร้อยขาดไปครึ่งหนึ่ง ก่อนที่คนร้ายจะเร่งเครื่องเพื่อหลบหนีเข้าไปในซอย ตนจึงได้ร้องตะโกนให้คนช่วย โดยมีพลเมืองดีเป็นคนส่งน้ำแข็งเห็นได้ยินและได้พยายามกระโดดเข้าขวาง แต่คว้าได้แค่เบ็ดตกปลาที่คนร้ายสะพายมาด้านหลังเพียงเท่านั้น ส่วนคนร้ายขับหลบหนีออกเส้นทางลัดเพื่อไปออกอีกซอยหนึ่ง. 
จากนักตกปลากลายมาเป็นโจร ขี่จยย.ประกบแม่บ้านสาว ก่อนกระชากสร้อยคอทองคำขาดติดมือ พลเมืองดีช่วยจับ โดดขวาง คว้าได้แต่คันเบ็ด ส่วนสร้อยโจรได้ไปครึ่งเส้น อยู่เจ้าของครึ่งเส้น 
กระชากทอง,วิ่งราว,คนตกปลาเป็นโจร,ปทุมธานี,ชิงทรัพย์